આ બાબતે લાભાર્થીઓ દ્વારા કહેવામાં આવ્યું કે અમે 4 વર્ષ ભાડું ભરીને થાકી ગયા છીએ જેના કારણે આ જર્જરિત મકાનોમાં રહેવા માટે પરત ફર્યા છીએ. જ્યારે ચૂંટણી આવી હતી ત્યારે વિભાવરી બહેને અમને દસ-દસ લાખના ખર્ચે મકાનનું સમારકામ કરાવવાની વાતો કરી હતી. પરંતુ અમારા મકાનોની સમારકામ કરવામાં આવ્યું નથી. ચોમાસામાં અમને લોકોને બીજું ઘર આપવાની અને ભાડે રહેતા લોકોને ભાડું આપવાનું કહીને પેપર પર સહી કરાવી મકાનો ખાલી કરાવ્યા હતા. મકાનો ખાલી કર્યા પછીના 4 વર્ષમાં એકવાર પણ સરકાર દ્વારા ભાડાની ચૂકવણી કરવામાં આવી નથી.